මේ දිනවල පවතින දැඩි වියළි කාලගුණය නිසා ජාතික ජලසම්පාදන මණ්ඩලය මඟින් නිකුත් කරනු ලබන ජලය ඉතාමත් අරපරිස්සමින් භාවිත කරන්නැයි ජාතික ජල සම්පාදන මණ්ඩලයේ මධ්‍යම පළාත භාර නියෝජ්‍ය සාමාන්‍යාධිකාරී එල්.එල්.ඒ. පීරිස් මහතා ජල පාරිභෝගික ජනතාවගෙන් ඉල්ලා සිටී.ඉදිරියේදී මාස දෙකක පමණ කලක් මෙම වියළි කාලගුණ තත්ත්වය පැවතියහොත් ජලය බෙදාහැරීමත් දැඩි ලෙස සීමා කිරීමට සිදුවන බවත් අත්‍යාවශ්‍ය ගෘහ කටයුත්තකට හැර ඉදිකිරීම් කටයුතු, වාහන සේදීම, මල්වලට වතුර සැපයීම වැනි කටයුතු වලින් වැළැකී සිටින්නැයි ද හෙතෙම ඉල්ලා සිටී.නියෝජ්‍ය සාමාන්‍යාධිකාරීවරයා එම ඉල්ලීම කළේ ඊයේ (11) මහනුවර දිසා ලේකම් කාර්යාලයේදී පැවැති මහනුවර දිස්ත්‍රික් සම්බන්ධීකරණ කමිටු රැස්වීමට සහභාගී වෙමිනි.